b'\n_START_ARTICLE_\nAurora von Qvanten\n_START_PARAGRAPH_\nAurora Magdalena von Qvanten, o.s. \xc3\x96rnberg (12. syyskuuta 1816 Piitime, Ruotsi \xe2\x80\x93 30. maaliskuuta 1907 Tukholma, Ruotsi) oli ruotsalainen kirjailija ja k\xc3\xa4\xc3\xa4nt\xc3\xa4j\xc3\xa4. H\xc3\xa4n k\xc3\xa4ytti kirjailijanime\xc3\xa4 Turdus Merula.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nVon Qvantenin vanhemmat olivat pormestari Carl Jacob \xc3\x96rnberg (1779\xe2\x80\x931848) ja Helena Catharina Degerman (1785\xe2\x80\x931848). H\xc3\xa4n avioitui vuonna 1857 suomalaissyntyisen kirjastonhoitajan ja kirjailijan Emil von Qvantenin (1827\xe2\x80\x931903) kanssa. _NEWLINE_Von Qvanten julkaisi muun muassa romaanit Rosa Arntson (1868), Musikerns dotter (1881) ja En roman p\xc3\xa5 landsbygden (1882) ja oli my\xc3\xb6s ahkera k\xc3\xa4\xc3\xa4nt\xc3\xa4j\xc3\xa4. H\xc3\xa4nen k\xc3\xa4\xc3\xa4nn\xc3\xb6ksi\xc3\xa4\xc3\xa4n ovat muun muassa En fredag Dramatenille (ranskasta) 1850, jota esitettiin nelj\xc3\xa4 kertaa, ja Peter den store och hans son (ranskasta) 1850\xe2\x80\x931851, jota sit\xc3\xa4kin  esitettiin Dramatenissa nelj\xc3\xa4 kertaa.'